Збожжа дастаўляецца на зерняток у Казловічы, які працуе круглыя суткі. Тут за справу бяруцца вопытныя машыністы сушыльнага агрэгата Валянцін Дашкоўскі і Уладзімір Гаваркоў (здымак 3), якія не першы год заняты гэтай работай. Ад самага пачатку жніва сушыльны комплекс “Даманавічы-агра” з’яўляецца перадавіком раённага спаборніцтва. За змену машыністы прымаюць і апрацоўваюць у сярэднім 240 тон збожжа, а нярэдка гэты паказчык сягае і да 300 тон.